คุรุสภา เปิดให้ยื่นเทียบเคียงผลทดสอบและประเมินวิชาชีพครู ด้านความรู้ พร้อมรายชื่อหน่วยงานที่นำผลคะแนนมายื่นเทียบเคียง
ผศ.ดร.อมลวรรณ วีระธรรมโม เลขาธิการคุรุสภา เปิดเผยว่า สำนักงานเลขาธิการคุรุสภาได้ประกาศคณะอนุกรรมการอำนวยการทดสอบและประเมินสมรรถนะทางวิชาชีพครู เพื่อขอรับใบอนุญาตประกอบวิชาชีพครู เรื่องหลักเกณฑ์และวิธีการเทียบเคียงผลการทดสอบและประเมินสมรรถนะทางวิชาชีพครูด้านความรู้และประสบการณ์วิชาชีพ ตามมาตรฐานวิชาชีพครู พ.ศ. 2566 ลงวันที่ 20 เมษายน 2566 สำหรับผลคะแนนที่ใช้ยื่น เพื่อขอเทียบเคียงผลการทดสอบและประเมินสมรรถนะทางวิชาชีพครูฯ ต้องมีอายุคงเหลือไม่ต่ำกว่า 3 เดือน นับจากวันที่ขอเทียบเคียงผลการทดสอบ ขณะนี้วิชาที่เปิดให้ยื่นผลการทดสอบเพื่อเทียบเคียงมี 9 วิชา คือ วิชาภาษาอังกฤษ, วิชาภาษาเยอรมัน, วิชาภาษาจีน, วิชาภาษาอาหรับ, วิชาภาษาเกาหลี, วิชาภาษาญี่ปุ่น, วิชาภาษาสเปน, วิชาภาษาฝรั่งเศส และวิชาภาษาบาลี หากหน่วยสอบและชุดทดสอบอื่นใดที่ประสงค์จะขอเป็นหน่วยสอบ เพื่อนำผลคะแนนไปขอเทียบเคียงผลการทดสอบและประเมินสมรรถนะทางวิชาชีพครู ด้านความรู้และประสบการณ์วิชาชีพฯ สามารถยื่นเรื่องมาได้ที่สำนักงานเลขาธิการคุรุสภาส่วนการยื่นเพื่อขอเทียบเคียงผลการทดสอบและประเมินสมรรถนะทางวิชาชีพครูฯ ด้านความรู้และประสบการณ์วิชาชีพฯ นั้น สามารถยื่นได้ด้วยตนเองที่กลุ่มมาตรฐานการประกอบวิชาชีพ สำนักมาตรฐานวิชาชีพ สำนักงานเลขาธิการคุรุสภา ชั้น 2 อาคาร 1 หรือยื่นทางไปรษณีย์ ได้ที่สำนักงานเลขาธิการคุรุสภา128/1 ถนนนครราชสีมา เขตดุสิต กรุงเทพมหานคร 10300 ผู้สนใจขอแบบคำขอเทียบเคียงผลการทดสอบและประเมินสมรรถนะทางวิชาชีพครู สามารถดาวน์โหลดได้ที่เว็บไซต์ www.ksp.or.th ไม่มีค่าใช้จ่ายในการดำเนินการเทียบเคียงผลการทดสอบและประเมินสมรรถนะทางวิชาชีพครูฯ